CELEX: 62017CN0053
Language: el
Date: 2017-02-02 00:00:00
Title: Υπόθεση C-53/17: Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 2 Φεβρουαρίου 2017 — Bericap Záródástechnikai Cikkeket Gyártó Bt. κατά Nemzetgazdasági Minisztérium

8.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 144/22
            
         Αίτηση προδικαστικής αποφάσεως την οποία υπέβαλε το Fővárosi Törvényszék (Ουγγαρία) στις 2 Φεβρουαρίου 2017 — Bericap Záródástechnikai Cikkeket Gyártó Bt. κατά Nemzetgazdasági Minisztérium
   (Υπόθεση C-53/17)
   (2017/C 144/28)
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Törvényszék
   
      Διάδικοι στην υπόθεση της κύριας δίκης
   
   
      Ππροσφέυγουσα: Bericap Záródástechnikai Cikkeket Gyártó Bt.
   
      Καθού: Nemzetgazdasági Minisztérium
   
      Προδικαστικά ερωτήματα
   
   
               1)
            
            
               Πρέπει το εδάφιο του άρθρου 3, παράγραφος 3, του παραρτήματος I του κανονισμού (ΕΚ) 800/2008 της Επιτροπής, της 6ης Αυγούστου 2008 (1), που έχει την εξής διατύπωση: «Οι επιχειρήσεις που διατηρούν μια από τις εν λόγω σχέσεις μέσω ενός φυσικού προσώπου ή ομάδας φυσικών προσώπων που ενεργούν από κοινού θεωρούνται επίσης συνδεδεμένες επιχειρήσεις καθόσον ασκούν το σύνολο ή τμήμα των δραστηριοτήτων τους στην ίδια αγορά ή σε όμορες αγορές» να ερμηνευθεί υπό την έννοια ότι επιχειρήσεις που ασκούν τις δραστηριότητές τους στην ίδια αγορά ως μέλη ενός συνολικού ομίλου εταιρειών που ανήκει στον ίδιο όμιλο ιδιοκτητών θεωρούνται, καθ’ εαυτές και ανεξαρτήτως των λοιπών περιστάσεων, ως «συνδεδεμένες επιχειρήσεις», χωρίς να πρέπει να εξεταστεί εάν τελούν πράγματι σε κάποια από τις σχέσεις του άρθρου 3, παράγραφος 3, πρώτο εδάφιο, στοιχεία α' έως δ', και εάν ασκούν τις δραστηριότητές τους από κοινού στην ίδια αγορά;
            
         
               2)
            
            
               Εάν όχι, πρέπει να ερμηνευθεί το εν λόγω εδάφιο υπό την έννοια ότι, μεταξύ των επιχειρήσεων που ασκούν τις δραστηριότητές τους στην ίδια αγορά ως μέλη ενός συνολικού ομίλου εταιρειών που ανήκει στον ίδιο όμιλο ιδιοκτητών, μόνον αυτές που τελούν σε κάποια από τις σχέσεις του άρθρου 3, παράγραφος 3, πρώτο εδάφιο, στοιχεία α' έως δ', θεωρούνται ως «συνδεδεμένες επιχειρήσεις»;
            
         
      (1)  Κανονισμός (ΕΚ) 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ’ εφαρμογή των άρθρων 87 και 88 της Συνθήκης (Γενικός κανονισμός απαλλαγής κατά κατηγορία) (ΕΕ L 214, σ. 3).